SKRIFTLIG FORESPOERGSEL E-1950/97 af Marco Cellai (NI), Cristiana Muscardini (NI) og Roberta Angelilli (NI) til Kommissionen (4. juni 1997)

Om: Komposteringsanlaeg i Castiglione del Lago

Kommunerne Castiglione del Lago, Paciano, Panicale, Chiusi og Città della Pieve i Trasimeno-omraadet - et omraade af hoej arkaeologisk samt miljoe-, landbrugs- og turistmaessig vaerdi - er af regionalforvaltningen i Umbria blevet valgt til opfoerelse af et stort komposteringsanlaeg til bortskaffelse af organisk affald med tilfoersel af biomasse af lokal, regional og national oprindelse.

Det maa understreges, at der i forbindelse med dette projekt har vaeret tale om manglende transparens og manglende information til borgerne om projektets art, finansiering og indvirkning paa miljoeet, og at der foerst og fremmest er tale om et uhensigtsmaessigt valg af beliggenhed, idet omraadet i henhold til regionallov nr. 44 af 24.8.1987 allerede indgaar i regionalplanen for bortskaffelse af affald som et af de omraader, der er klassificeret som havende stor miljoevaerdi. Det er endvidere foruroligende, at den finansielle stoette fra Faellesskabet efter sigende skulle tegne sig for en betydelig del af de samlede omkostninger, som er anslaaet til 30 mia lire.

Vil Kommissionen

- udelukke det her omhandlede omraade fra enhver form for finansiel stoette for at beskytte borgernes interesser og helbred og bevare deres miljoearv?

- udstede et direktiv med henblik paa at beskytte den miljoemaessige, arkaeologiske og landboturismemaessige arv i Trasimeno-omraadet?

- gennemfoere en undersoegelse, der under behoerig hensyntagen til opfattelsen hos de borgerkomitéer, der spontant er opstaaet i protest mod anlaeggets uhensigtsmaessige placering, kan tjene til at evaluere projektets raekkevidde og eventuelt blokere anmodningen om den finansiering, der kraeves til dets gennemfoerelse?

Svar afgivet paa Kommissionens vegne af Ritt Bjerregaard (15. juli 1997)

Ifoelge de oplysninger, de italienske myndigheder har afgivet, har den regionale administration for Umbrien aldrig anset omraadet ved Trasimeno-soeen for at vaere egnet til opfoerelse af et komposteringsanlaeg. Opfoerelsen af et saadant anlaeg indgaar endvidere ikke i strukturfondenes operationelle programmer for det paagaeldende omraade og vil derfor ikke kunne modtage faellesskabsstoette.

De italienske myndigheder har foreslaaet Trasimeno-soeen som et omraade af faellesskabsbetydning inden for rammerne af direktiv 92/43/EOEF ((EFT L 206 af 22.7.1992. )) om bevaring af naturtyper samt af vilde dyr og planter. I dette direktivs artikel 6, stk. 3, hedder det, at alle planer eller projekter, der ikke er direkte forbundet med eller noedvendige for lokalitetens forvaltning, men som... kan paavirke en saadan lokalitet vaesentligt, vurderes med hensyn til deres virkninger paa lokaliteten under hensyn til bevaringsmaalsaetningerne for denne.

Administrationen for provinsen Perugia har inden for rammerne af det finansielle instrument for miljoeet (LIFE) indgivet projektet SuWMIRA (baeredygtig affaldshaandtering i landomraader), som tager sigte paa indsamling af organisk affald i omraadet omkring Trasimeno-soeen. Affaldet befordres til de eksisterende komposteringsanlaeg, som skal forbedres, saa de kan give et slutprodukt (kompost) af hoej kvalitet. LIFE-projektet omfatter saaledes ikke opfoerelse af et nyt komposteringsanlaeg.

Projektet taget sigte paa at beskytte Trasimeno-soeen, dels ved at forhindre yderligere udledninger af organisk affald i soeen, der allerede er eutrofieret, dels ved at fjerne biomasse fra soeen med henblik paa at mindske iltmangel i soeen. For at undgaa misforstaaelser er opfoerelse af et nyt komposteringsanlaeg imidlertid udtrykkeligt udelukket, idet LIFE-stoetten i modsat fald traekkes tilbage. Kommissionens beslutning om LIFE-stoette til Perugia-provinsen til gennemfoerelse af projektet SuWMIRA indeholder en saerlig bestemmelse herom.